ອັງກິດ ເປີດເຜີຍ ຮູບປັ້ນເຄິ່ງໂຕ ຂອງພະເຈົ້າ Richard ທີ III (ສະໄລດ໌)
ນັກວິທະຍາສາດ ​ໄດ້​ຂຸດ​ຄົ້ນ​ເອົາ​ຊາກ​ກະດູກ​ຂອງພະ​ເຈົ້າ Richard ອອກ​ມາ​ຈາກ​ໃຕ້​ດິນ​ ບ່ອນຈອດ​ລົດ ​ໃນ​ເດືອນ​ຕຸລາ​ປີ​ກາຍ​ນີ້ ທີ່​ເມືອງ​ Leicester.
ຮູບປັ້ນເຄິ່ງໂຕຂອງເຈົ້າຊີວິດອັງກິດ Richard ທີ III ໄດ້ຖືກເປີດ ເຜີຍເປັນຄັ້ງທໍາອິດ ຫລັງຈາກນຶ່ງມື້ທີ່ບັນດານັກວິທະຍາສາດຮັບ ຮູ້ວ່າ ຮ່າງ ກະດູກທີ່ພົບເຫັນຢູ່ໃຕ້ດິນບ່ອນຈອດລົດ ໃນພາກ ກາງຂອງອັງກິດນັ້ນແມ່ນເຈົ້າຊີວິດອັງກິດແທ້ ແບບຢ່າງຮູບປັ້ນປະລາສຕິກສໍາລອງສາມມິຕິແມ່ນອີງໃສ່ຫົວກະໂຫລກ ຂອງເຈົ້າຊີວິດ ຜູ້ທີ່ຖືກສັງຫານຢູ່ໃນສະໜາມລົບ ປີ 1485 ບັນດານັກວິທະຍາສາດ ໄດ້ຂຸດຄົ້ນເອົາຊາກກະດູກຂອງພະເຈົ້າ Richard ອອກມາຈາກໃຕ້ດິນ ບ່ອນຈອດລົດ ໃນເດືອນຕຸລາປີກາຍນີ້ ທີ່ເມືອງ Leicester ໃນວັນຈັນຜ່ານມາ ບັນດານັກຄົ້ນຄວ້າ ຮັບຮູ້ວ່າ ຫົວກະໂຫລກທີ່ມີຊາກການສູ້ລົບນັ້ນ ແມ່ນຂອງພະເຈົ້າຊີວິດ ຫລັງຈາກ DNA ຖືກຕ້ອງກັບຕົວຢ່າງທີ່ນໍາມາຈາກຍາດຕິພີ່ນ້ອງ ທີ່ຫ່າງໄກທີ່ຍັງມີຊີວິດຢູ່ ພະເຈົ້າ Richard ທີ III ໄດ້ປົກຄອງອັງກິດ ພຽງແຕ່ສອງປີ ກ່ອນຖືກສິ້ນພະຊົນ ທີ່ ສະໜາມລົບ Bosworth ໂດຍທະຫານຂອງພະເຈົ້າ Henry Tudor ຊຶ່ງໃນເວລານັ້ນ ໄດ້ຂຶ້ນຄອງບັນລັງໂດຍພະອົງເອງນັ້ນ